Държавен вестник, бр. 37, 2025 г., стр. 31

БРОЙ  37	
Д Ъ Р Ж А В Е Н  В Е С Т Н И К 	
СТР.  31   
Средства за правна защита в случай на 
неизпълнение и от съображения 
за пруденциалност
Чл. 17. (1) Българската народна банка има 
право да използва следните средства за правна 
защита от съображения за пруденциалност:
1. спиране, ограничаване или изключване 
на достъпа на контрагент до операциите на 
открития пазар;
2. спиране, ограничаване или изключва­
не на достъпа на контрагент до ликвидните 
улеснения с постоянен достъп;
3. прекратяване на всички неизпълнени 
споразумения и сделки;
4. предсрочно събиране на вземанията, чий­
то падеж не е настъпил или които са условни;
5. използване на депозитите на контраген­
та в БНБ за прихващане на вземанията към 
този контрагент;
6. спиране на изпълнението на задълже­
нията към контрагента до момента, в който 
вземането от контрагента бъде удовлетворено.
(2) В случай на неизпълнение по чл. 16 
Българската народна банка има право да из­
ползва следните средства за правна защита в 
допълнение на предвидените в ал. 1:
а) да поиска лихва за забавено плащане; и 
б) да поиска обезщетение за претърпените 
загуби в резултат от неизпълнение от страна 
на контрагента.
(3) При настъпването на автоматичен 
случай на неизпълнение съгласно чл. 16, 
ал. 1 БНБ има право да използва всички 
средства за правна защита, изброени в ал. 1, 
с изключение на средството за ограничаване 
на контрагента по ал. 1, т. 1 и т. 2.
(4) От съображения за пруденциалност БНБ 
може да отхвърля активи, мобилизирани от 
контрагентите като обезпечение по кредитни 
операции на Евросистемата, да ограничава 
използването им или да прилага допълнител­
ни отбиви от пазарната стойност спрямо тях.
(5) Българската народна банка по всяко 
време има право да реализира своевременно 
всички активи, предоставени като обезпечение, 
по начин, който да възстанови стойността 
на отпуснатия кредит, ако контрагентът не 
коригира незабавно отрицателното си салдо.
(6) Във всеки един момент БНБ има 
право да налага имуществена санкция за 
неизпълнение на задължението на контра­
гента да възстанови или да плати, изцяло или 
частично, суми по кредита или по цената на 
обратното изкупуване или на задължението 
му да достави закупените активи, на падежа 
или когато те са дължими, в случай че не е 
предвидено средство за правна защита съгласно 
ал. 2. Имуществената санкция се изчислява в 
съответствие с Общите условия на БНБ, като 
се вземат предвид размерът на паричните 
средства, които контрагентът не е могъл да 
плати или възстанови, или активите, които 
контрагентът не е могъл да достави, и броят 
календарни дни, през които контрагентът не 
ги е платил, възстановил или доставил.
Договорни санкции при неспазване на
определени оперативни правила
Чл. 18. (1) Българската народна банка 
прилага една или повече санкции в предви­
дените в Общите условия на БНБ случаи, ако 
контрагентът не изпълни свое задължение или 
определени оперативни правила.
(2) Наложената санкция се определя от 
Българската народна банка съгласно предви­
деното в Общите условия на БНБ и може да 
бъде само имуществена санкция, или иму­
ществена санкция и неимуществена санкция.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „вземане по кредит“ е вземане за връща­
нето на пари, което се изразява в задължение 
по дълга на длъжник спрямо контрагент; 
вземанията по кредити също така включват 
Schuldscheindarlehen и регистрирани в Нидер­
ландия частни вземания от правителството 
или от други допустими длъжници, които са 
обезпечени с държавна гаранция, например 
жилищни сдружения;
2. „дата на обратно изкупуване“ е датата, 
на която купувачът е задължен да продаде 
обратно на продавача еквивалентните активи 
във връзка със сделка съгласно споразумение 
за обратно изкупуване;
3. „допустими активи“ са активи, които 
отговарят на критериите, установени в Общите 
условия на БНБ и са съответно допустими 
като обезпечение при кредитните операции 
на Евросистемата;
4. „държава членка“ е държава – членка 
на Съюза;
5. „Европейско икономическо простран­
ство“ (ЕИП) са всички държави членки, не­
зависимо дали са се присъединили официално 
към ЕИП, заедно с Исландия, Лихтенщайн 
и Норвегия;
6. „Евросистема“ е ЕЦБ и всички НЦБ;
7. „ECONS кредит“ означава кредит, пре­
доставен в рамките на обработката при извън­
редни ситуации, както е посочено в точка 2.3 
и точка 3.2 от допълнение IV към приложение 
I към Насоки (ЕС) 2022/912 на Европейската 
централна банка (ЕЦБ/2022/8);
8. „компетентен орган“ е официално приз­
нат от националното право публичен орган 
или структура, който/която разполага с пра­
вомощие по националното право да осъщест­
вява надзор върху институциите като част от 
надзорната система в съответната държава 
членка, включително ЕЦБ по отношение на 
възложените є с Регламент (ЕС) № 1024/2013 
на Съвета от 15 октомври 2013 година за въз­
лагане на Европейската централна банка на